ΓΡΑΠΤΗ ΕΡΩΤΗΣΗ E-1242/02

υποβολή: Monica Frassoni (Verts/ALE) προς την Επιτροπή

(30 Απριλίου 2002)

Θέμα: Υλοποίηση σχεδίου προστασίας της παράκτιας ζώνης του Poetto (Σαρδηνία, Ιταλία)

Στην επαρχία Κάλιαρι βρίσκεται σε εξέλιξη ηλοποίηση του σχεδίου προστασίας της παράκτιας ζώνης του Poetto, στους δήμους Κάλιαρι και Quartu S. Elena (Σαρδηνία, Ιταλία), κατ' εφαρμογή της απόφασης του Υπουργείου Εσωτερικών — τμήμα πολιτικής προστασίας αριθ. 2878 της 20ης Οκτωβρίου 1998, με χρηματοδότηση 15 493 707 ευρώ (30 δισεκατομμύρια λιρέτες) από κοινοτικά κονδύλια του ΚΠΣ 1994-1999. Το εν λόγω σχέδιο, που εγκρίθηκε στη διάσκεψη για τιςπηρεσίες στις 30 Αυγούστου 1999, προβλέπει την εκπόνηση μελέτης περιβαλλοντικών επιπτώσεων σύμφωνα με την οδηγία αριθ. 92/43/ΕΟΚ(1) (απόφαση Επιθεώρησης προστασίας του περιβάλλοντος της Αυτόνομης Περιφέρειας της Σαρδηνίας αριθ. 3152 της 9ης Νοεμβρίου 1999 και αριθ. 1893/V της 21ης Σεπτεμβρίου 2001) και περιλαμβάνει, αρχικά, την κατασκευή ενός νέου δρόμου κατά μήκος των αλυκών του Quartu S. Elena, με την πλήρη αφαίρεση του οδοστρώματος του παλαιού παραθαλάσσιου δρόμου, την αποκατάσταση του συστήματος των αμμολόφων και του πευκοδάσους καθώς και την βαθμιαία αναμόρφωση του αιγιαλού, σε δύο χρόνια, με 370 000 m3 άμμου με τα χαρακτηριστικά της άμμου της παραλίας του Poetto.

Καμία από τις ανωτέρω επεμβάσεις δεν φαίνεται να ολοκληρώνεται επί του παρόντος και είναι αμφίβολη η τήρηση του σχεδίου. Ειδικότερα, η αναμόρφωση του αιγιαλού φαίνεται ότι έγινε τις τελευταίες εβδομάδες σε διάστημα μόλις 15 ημερών, με άμμο με χαρακτηριστικά διαφορετικά από τα προβλεπόμενα, με κίνδυνο να προκληθούν σοβαρές βλάβες στα προστατευόμενα οικοσυστήματα και ιδιαίτερα στο λειμώνα ποσειδωνίας της ωκεανείου.

Με διάφορες καταγγελίες προς τις κοινοτικές, εθνικές και περιφερειακές αρχές οι οικολογικές οργανώσεις Amici della Terra (Φίλοι της Γης) και Gruppo d'Intervento Giuridico (Ομάδα νομικής παρέμβασης) ζήτησαν τη διεξαγωγή ελέγχων προκειμένου να εξακριβωθεί η τήρηση του σχεδίου. Εξ αυτών προέκυψε ότι επί του προκειμένου η Επιτροπή έχει εκκινήσει τη διαδικασία αριθ. 99/4811.

Γνωρίζει η Επιτροπή τα όσα επισημαίνονται·

Έχει εξακριβώσει την τήρηση της κοινοτικής νομοθεσίας σχετικά με την προστασία των φυσικών και ημιφυσικών οικοτόπων (οδηγία αριθ. 92/43/ΕΟΚ) καθώς και του δεόντως εγκεκριμένου και χρηματοδοτούμενου με κοινοτικούς πόρους σχεδίου·

Προτίθεται να λάβει εν προκειμένω τα κατάλληλα μέτρα·

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(19 Ιουνίου 2002)

Όπως αναφέρει το Αξιότιμο Μέλος του Κοινοβουλίου, η Επιτροπή άνοιξε φάκελο επί παραβάσει μετά από καταγγελία σχετικά με το έργο προστασίας των ακτών του Poetto στο Κάλιαρι (συμπεριλαμβανομένου αστικού δρόμου και εξαρτώμενων αναπτυξιακών έργων) και εξετάζει το ενδεχόμενο να έχει σημειωθεί παράβαση της οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, σε σχέση με τις δυνατές επιπτώσεις στη Ζώνη Ειδικής Προστασίας ((ΖΕΠ) βάσει της οδηγίας 79/409/ΕΟΚ του Συμβουλίου της 2ας Απριλίου 1989 περί της διατηρήσεως των αγρίων πτηνών(1)) Stagno di Molentargius (ITB044002) και στον προτεινόμενο τόπο κοινοτικής σημασίας (πΤΚΣ βάσει της οδηγίας 92/43/ΕΟΚ) Stagno di Molentargius και territori limitrofi (ITB040022)). Εάν η Επιτροπή καταλήξει στο συμπέρασμα ότιπάρχει όντως παράβαση του κοινοτικού δικαίου στην προκειμένη περίπτωση, δεν θα διστάσει, ως θεματοφύλακας της Συνθήκης ΕΚ, να λάβει όλα τα αναγκαία μέτρα, συμπεριλαμβανομένων των επί παραβάσει διαδικασιών δυνάμει του άρθρου 226 της συνθήκης ΕΚ, προκειμένου να εξασφαλίσει τη συμμόρφωση με την σχετική κοινοτική νομοθεσία.

Η επιχωμάτωση της ακτής, που πραγματοποιήθηκε τις τελευταίες εβδομάδες, δεν περιλαμβάνεται στις έρευνες που διενεργήθηκαν στο πλαίσιο της ανωτέρω καταγγελίας. Πάντως, τα στοιχεία που καταθέτει το Αξιότιμο Μέλος του Κοινοβουλίου σχετικά με το ζήτημα αυτό δεν είναι αρκούντως λεπτομερή. Δεδομένου ότι δενπάρχουν επαρκή στοιχεία περί μη εφαρμογής, στην προκειμένη περίπτωση, της οδηγίας 92/43/ΕΟΚ, δεν μπορεί προς το παρόν να στοιχειοθετηθεί παράβαση της προαναφερθείσας οδηγίας. Σε περίπτωση που το Αξιότιμο Μέλος του Κοινοβουλίου καταθέσει λεπτομερέστερες πληροφορίες, οι οποίες θα επέτρεπαν στην Επιτροπή να εκτιμήσει τις επιπτώσεις της επιχωμάτωσης της ακτής επί των ενδιαιτημάτων και των ειδών που φιλοξενούνται στον πΤΚΣ, η Επιτροπή θα ήταν σε θέση να διερευνήσει και το ζήτημα αυτό.

(1) ΕΕ L 103 της 25.4.1979.